1. ปัจจัยความเสี่ยง

(1)
ความเสี่ยงจากการเปลี่ยนแปลงกฎหมายในการจัดสรรคลื่นความถี่และการกำกับดูแลการประกอบ

กิจการกระจายเสียงและกิจการโทรทัศน์

  การแปลงสภาพจากองค์การสื่อสารมวลชนแห่งประเทศไทยทั้งองค์กร เป็น บมจ.อสมท

ภายใต้บทบัญญัติแห่ง พรบ. ทุนรัฐวิสาหกิจฯ บริษัทได้รับโอนอำนาจ สิทธิ
และประโยชน์เช่นเดียวกับที่องค์การสื่อสารมวลชนแห่งประเทศไทย
เคยได้รับตามพระราชกฤษฎีกาจัดตั้งองค์การสื่อสารมวลชนแห่งประเทศไทย พ.ศ. 2520
และที่แก้ไขเพิ่มเติม กฎหมายว่าด้วยวิทยุกระจายเสียงและวิทยุโทรทัศน์
กฎหมายว่าด้วยวิทยุคมนาคมและกฎหมายอื่น โดยผลของมาตรา 26 แห่ง พรบ.ทุนรัฐวิสาหกิจฯ
ก็ตาม แต่บทบัญญัติของมาตรา40 ของรัฐธรรมนูญแห่งราชอาณาจักรไทย
กำหนดให้คลื่นความถี่ที่ใช้ในการส่งวิทยุกระจายเสียง วิทยุโทรทัศน์ทั้งหมด
เป็นทรัพยากรสื่อสารของชาติ ประกอบกับบทบัญญัติมาตรา 62 และมาตรา 63 แห่ง
พรบ.องค์กรจัดสรรคลื่นความถี่ฯ กำหนดให้คณะกรรมการร่วม เป็นผู้บริหาร
และกำหนดการจัดสรรคลื่นความถี่ที่ใช้ในการประกอบกิจการกระจายเสียง กิจการโทรทัศน์
และกิจการโทรคมนาคม ให้สอดคล้องกับแผนแม่บทการบริหารคลื่นความถี่
ตารางกำหนดคลื่นความถี่แห่งชาติ
และการจัดสรรคลื่นความถี่ระหว่างคลื่นความถี่ที่ใช้ในกิจการกระจายเสียง กิจการโทรทัศน์
และกิจการโทรคมนาคม ที่จะได้จัดทำและกำหนดโดยคณะกรรมการร่วม
ตามที่กำหนดไว้ในกฎหมายดังกล่าว ดังนั้น เมื่อมีการจัดตั้งคณะกรรมการร่วม และ กสช. ขึ้นมาแล้ว
ทางคณะกรรมการร่วม หรือ กสช. อาจไม่ดำเนินการใด ๆ
อันเกี่ยวกับการจัดสรรและการอนุญาตให้ใช้คลื่นความถี่ที่อาจส่งผลกระทบต่อการประกอบธุรกิจ
รวมทั้งโอกาสในการดำเนินธุรกิจใหม่ๆ ของบริษัท

(2) ความเสี่ยงจากสิทธิตามสัญญาร่วมดำเนินกิจการอาจเปลี่ยนแปลงไปจากเดิม

  ปัจจุบันบริษัทมีรายได้ที่ได้รับจากการร่วมดำเนินกิจการกับผู้ประกอบการเอกชนตามสัญญา

ร่วมดำเนินกิจการ 2 กิจการหลักที่สำคัญ ได้แก่ กิจการสถานีโทรทัศน์ไทยทีวีสีช่อง 3 อสมท
และกิจการโทรทัศน์ระบบบอกรับเป็นสมาชิก ที่ได้ดำเนินการร่วมกับกลุ่มบริษัท ยูไนเต็ด บรอดคาสติ้ง
คอร์ปอเรชั่น

จำกัด (มหาชน) หรือกลุ่มยูบีซี
โดยที่สัญญาร่วมดำเนินกิจการดังกล่าวยังเป็นสัญญาในลักษณะของสัญญา

ประเภทสร้าง โอนกรรมสิทธิ์ และดำเนินงาน (Build – Transfer – Operate หรือ BTO)
ดังนั้น รายได้ที่ได้รับ

จากการร่วมดำเนินกิจการ จึงยังคงมีความเสี่ยงอยู่
เนื่องจากอาจมีการเปลี่ยนแปลงการตรากฎหมายในอนาคต

(3) ความเสี่ยงจากต้องอาศัยและพึ่งพาผู้ประกอบการภายนอกบางส่วน

  บริษัทมีพันธมิตรทางธุรกิจที่เป็นบริษัทผู้จัด และบริษัทผู้ผลิตรายการเป็นจำนวนมาก

โดยเฉพาะบริษัทผู้จัดและผู้ผลิตรายการอิสระในการผลิตและจัดหารายการ
เพื่อป้อนเป็นวัตถุดิบให้แก่สถานี

โทรทัศน์ บริษัทจึงไม่เคยประสบปัญหาในการผลิตและจัดหารายการที่มีคุณภาพมาออกอากาศ
แต่อย่างไรก็ดี เพราะด้วยการแข่งขันที่รุนแรงในปัจจุบัน
จึงทำให้เกิดการรวมกลุ่มกันระหว่างผู้ประกอบการสถานีโทรทัศน์กับบริษัทผู้จัด และ /
หรือบริษัทผู้ผลิตรายการเพิ่มมากขึ้น อาจทำให้บริษัทต้องสูญเสียพันธมิตรทางธุรกิจบางรายไป
จนส่งผลกระทบต่อการจัดหารายการของบริษัทได้

(4) ความเสี่ยงจากการแข่งขันที่รุนแรงในธุรกิจสื่อโทรทัศน์ และวิทยุ

ปัจจุบัน ผู้ประกอบกิจการโทรทัศน์ส่วนใหญ่ จะมีรายได้หลักมาจากการขายโฆษณา
ซึ่งจะแปรผันตามภาวะเศรษฐกิจ และกำลังซื้อของผู้บริโภค
รวมทั้งผู้ประกอบกิจการโทรทัศน์ยังมีแนวโน้มที่จะสร้างพันธมิตรทางธุรกิจกับผู้ผลิตรายการรายใหญ่ต่าง
ๆ เพิ่มมากยิ่งขึ้น อันจะส่งผลทำให้การแข่งขันในธุรกิจสื่อโทรทัศน์รุนแรงขึ้น นอกจากนี้
ผู้ทำวิจัยการตลาดในประเทศไทยส่วนใหญ่จะมุ่งเน้นทำการวิจัยตลาดในเชิงภาพรวม หรือมุมกว้าง
ทำให้ข้อมูลความนิยมที่ได้จากการสำรวจอาจไม่สะท้อนถึงความนิยมในรายการของโมเดิร์นไนน์ทีวีอย่างแท้จริง
อาจทำให้บริษัทไม่สามารถเพิ่มอัตราค่าโฆษณาในรายการของบริษัทให้สอดคล้องกับความนิยมที่เพิ่มขึ้นได้

ธุรกิจสื่อวิทยุก็มีการแข่งขันที่รุนแรงไม่แพ้ธุรกิจสื่อโทรทัศน์ คู่แข่งของบริษัทในปัจจุบัน

หรือที่จะมีขึ้นในอนาคต จะมีการใช้กลยุทธ์ในการแข่งขันด้านต่าง ๆ
เพื่อแย่งชิงความนิยมและสัดส่วนกลุ่มผู้ชมหรือผู้ฟังที่เป็นกลุ่มเป้าหมายของบริษัท
ซึ่งการแข่งขันของธุรกิจสื่อโทรทัศน์และวิทยุ นับวันจะทวีความรุนแรงมากยิ่งขึ้น นอกจากนี้
ภายหลังการแต่งตั้ง กสช.
การตรากฎหมายว่าด้วยการประกอบกิจการกระจายเสียงและกิจการโทรทัศน์
และการจัดทำแผนแม่บทการบริหารคลื่นความถี่ตามบทบัญญัติแห่ง พรบ.องค์กรจัดสรรคลื่นความถี่ฯ
แล้วเสร็จ ย่อมจะมีโอกาสที่ผู้ประกอบการรายใหม่จะได้รับใบอนุญาตให้ประกอบกิจการ
อันจะส่งผลให้คู่แข่งทางธุรกิจของบริษัทมีจำนวนเพิ่มมากขึ้น
ซึ่งจะทำให้การแข่งขันเชิงธุรกิจในวงการอุตสาหกรรมสื่อสารมวลชนมีแนวโน้มทวีความรุนแรงมากขึ้น

(5) ความเสี่ยงจากการเปลี่ยนแปลงของเทคโนโลยีที่ใช้ในการออกอากาศ

  เมื่อมีการนำเทคโนโลยีดิจิตอลเข้ามาใช้ ข้อจำกัดและการผูกขาดของสื่อที่จะใช้ในกิจการ

สื่อสารมวลชนย่อมลดลง ซึ่งหากผู้ประกอบการในอุตสาหกรรมสื่อสารมวลชนทั้งหลาย
รวมถึงบริษัทไม่สามารถปรับตัว และพัฒนาทั้งทางด้านบุคลากร
และเทคโนโลยีให้รองรับการเปลี่ยนแปลงดังกล่าวได้ทัน โดยเฉพาะอย่างยิ่ง
การพัฒนาในเชิงเนื้อหาและคุณภาพของรายการที่จะนำเสนอ
ก็อาจจะทำให้ไม่สามารถแข่งขันกับผู้ประกอบการรายอื่น ๆ ในอุตสาหกรรมได้
หากมีการพัฒนาเทคโนโลยีการออกอากาศโทรทัศน์ และวิทยุ ในระบบดิจิตอลอย่างต่อเนื่องต่อไป
ก่อนมีการเปลี่ยนไปสู่การออกอากาศในระบบดิจิตอลอย่างแท้จริงของประเทศไทย เทคโนโลยีดิจิตอล
จะสามารถแพร่ภาพออกอากาศได้มากกว่า 1 ช่องรายการ
จึงทำให้มีความหลากหลายในการนำเสนอรายการโทรทัศน์ เพื่อสนองความต้องการของผู้บริโภคสื่อ
และยังมีช่องความถี่เหลือเพื่อนำไปใช้จัดสรรการใช้ทรัพยากรคลื่นความถี่ให้ได้ประโยชน์
และมีประสิทธิภาพสูงขึ้นด้วย การมีจำนวนช่องมากขึ้น
อาจส่งผลต่อรายได้ที่อาจลดลงจากการเฉลี่ยรายได้ไปยังแต่ละช่อง
หรือเพิ่มขึ้นได้อันเนื่องมาจากมีช่องทางในการหารายได้เพิ่มขึ้น ในขณะที่ค่าใช้จ่าย
และภาระการจัดการอาจเพิ่มขึ้น